**Cofnodion o gyfarfod Cyngor Cymuned Llanrug a Chwm y Glô a gynhaliwyd Nos Fawrth 21ain o Ebrill 2015 am 7.00 yh yn y Sefydliad Coffa, Llanrug.**

**Presennol:** Y Cynghorwyr Meirwen Lloyd (Cadeirydd), Richard Robinson, Goronwy Hughes, Alan Pritchard, Clifford Williams, Delyth Tomos, Philip Roberts, Meryl Green, Nan Humphreys (o 19:47).

**Ymddiheuriadau:**  Y Cynghorwyr Avril Jones (Is-gadeirydd), Rhian Thomas, Hefin Jones, Brian Jones.

**Clerc:** Meirion Jones

1. **Croeso gan y Cadeirydd**:

Croesawyd pawb i’r cyfarfod gan y Cadeirydd.

1. **Derbyn Ymddiheuriadau**

Derbyniwyd ymddiheuriadau fel a nodir ychod

1. **Ddim yn bresenol (Dim ymddiheuriadau)**

Dim yn berthnasol - esboniwyd oherwydd mai Gwys a gyflwynir i Gynghorydd fynychu cyfarfod o’r Cyngor, mae nawr yn angenrhediol cofnodi arwahan aelodau sydd ddim wedi ymddiheuro.

1. **Datgan Buddiant personol**

Rhain yw cofnodi fel y byddent yn codi

1. **Cadarnhau Cofnodion mis Mawrth 2015**

Cynnigwyd fod y Cofnodion yn gywir gan y Cynghorydd Alan Pritchard ac fe’i eilwyd gan y Cynghorydd Richard Robinson.

1. **Materion yn codi o’r Cofnodion**
2. Y wal ger cartref Cefn Elan;

Adroddwyd ein bod yn parhau i ddisgwyl am ymateb Cyngor Gwynedd.

1. **Cae Chwarae Llanrug**

Adroddwyd fod y Cynghorwyr Hefin Jones a Nan Humphreys wedi cyfarfod a swyddogion o Gymdeithas Tai Gogledd Cymru ar gae Pwll Moelyn.

**Penderfynnwyd: Aros am yr adroddiad hyd nes byddai un ohonynt yn bresenol.**

.

1. **Coed Pwll Moelyn** – Derbyniwyd amcangyfrif ac adroddiad ar gyflwr y coed ynghyd ac arghymellion o beth ddylid ei wneud iddynt.

**Penderfynnwyd: Ceisio cael barn ac amcangyfrif arall.**

1. **Llwybr Ogwen – dim ymateb wedi dod gan Gyngor Gwynedd.**

**Penderfynnwyd: Y Clerc i ofyn os buasai’r Swyddog Llwybrau’n dod i gyfarfod a’r Cynghorydd Goronwy Hughes ar Lwybr Ogwen a’r Cynghorydd Clifford Williams ar lwybr Rhos Ddu.**

1. **Glanhau Pentref Cwm y Glô**

Adroddwyd gan y Cynghorydd Alan Pritchard fod y sefyllfa yn weddol dda ar hyn o bryd ac ychwanegwyd fod hyn yn wir am y cae chwarae a’r fod yn weddol daclus.

**Penderfynnwyd: Derbyn yr adroddiad**

1. **Is-bwyllgor Cyllid**

Adroddwyd fod angen sefydlu gwahanol Is-bwyllgorau i ddelio a gwahanol faterion e.e. Y Fynwent, Cyllideb a Llwybrau Cyhoeddus er engrhaifft a byddai rhain yn cael eu sefydlu yn y cyfarfod blynyddol.

**Penderfynnwyd: Derbyn yr adroddiad**

 ff) **Adroddiad Swyddog Heddlu Cymunedol**

Adroddwyd fod yr adroddiad flaenorol wedi bod o fudd mawr i’r aelodau ac ei fod yn rhoi syniad o ba weithgareddau mae’r Heddlu yn ymdrin ag ef yn ein ardal.

**Penderfynnwyd: Y Clerc i ofyn am adroddiadau pellach yn chwarterol**

1. **Ffordd Bryngwyn**

Mynegwyd pryder eto am gyflwr y ffordd a gwir obeithir byd y gwaith yn cael ei gwblhau i safon uchel a mynegwyd pryder nad oedd y Trethdalwyr yn derbyn y gwasanaeth gellir ei ddisgwyl.

**Penderfynnwyd: Y Clerc i gysylltu a’r swyddog priodol o Gyngor Gwynedd i ofyn am sicrhad y bydd y gwaith yn cael ei gwblhau yn fuan ac i safon uchel iawn.**

1. **Ffordd drwy Cwm y Glo a Ffordd yr Orsaf, Llanrug**

Adroddwyd fod cyflwr y ddwy ffordd yma yn gwaethygu ac fod angen tynnu sylw Cyngor Gwynedd atynt.

**Penderfynnwyd: Y Clerc i gysylltu a Chyngor Gwynedd i ddwyn cyflwr y ddwy ffordd i’w sylw.**

1. **Safle Bws ger Erw Hywel**

Adroddwyd fod Cyngor Gwynedd wedi gaddp lloches bws ger Erw Hywel ond dim son amdano hyd yn hyn. Adroddwyd ymhellach y dylid cysylltu a Chyngor Gwynedd i ofyn am loches bes ger ystad Talybont.

**Penderfynnwyd: Y Clerc i gysylltu a Chyngor Gwynedd i ddilyn i fyny y cais am loches bws ger Erw Hywel ac i ofyn am loches ger ystad Talybont.**

1. **Baw Ci**

Adroddwyd fod y Clerc wedi cysylltu a Chyngor Gwynedd ond hyd yma ddim wedi derbyn ymateb.

**Penderfynnwyd: Y Clerc i ddilyn hyn i fyny gyda Cyngor Gwynedd**

1. **Cais Cynllunio** - Cais ar gyfer diwygiad di-fateriol ar gyfer a ganiateir drwy C14/1069/23/LL Penlon, Llanrug, Caernarfon, LL554AP

**Penderfynnwyd:** Dim gwrthwynebiad.

1. **Sylwadau ar y Papur Gwyn – Diwygio Llywodraeth Leol: Grym i Bobl Leol**

Cafwyd trafodaeth helaeth ar y Papur Gwyn a’i oblygiadau i Gynghorau Cymuned fel Llanrug.

**Penderfynnwyd: Y Cynghorwyr Phil Roberts, Goronwy Hughes gyda’r Clerc i roi sylwadau ac i ymateb i’r ymgynhoriad ond pwysleiswyd fod yr amser yn dyn iawn erbyn hyn**.

1. ***Sylwadau ar fersiwn o’r Rheolau Sefydlog***

Adroddwyd gan y Clerc ei bod yn angenrheidiol fod y Cyngor yn mabwysiadu Rheolau Sefydlog ac mae’n ofyniad cyfreithiol fod rhain yn cael eu arddangos ar ein gwefan. Adrodwyd fod Un Llais Cymru gyda model o Reolau Sefydlog a gellir ei addasu fel bo’r angen.

**Penderfynnwyd: Cytuno fod angen creu Rheolau Sefydlog o’r newydd i ystyried cyfrifoldebau newydd y Cyngor a sefydlu gweithgor i edrych arnynt o’r Cynghorwyr Meirwen Lloyd, Phil Roberts a’r Clerc.**

1. **Cae Chwarae Cwm y Glo**

Dim yw adrodd ond fe wnaethpwyd y sylwad fod y cenin pedr yn tyfu yn dda ac budd angen archebu mwy ar gyfer eu palnu yn yr Hydref.

1. ***Cae chwarae Pwll Moelyn Llanrug***

Roedd y Cynghorydd Nan Humphreys yn bresenol a cafwyd adroddiad llafar ganddi o gyfarfod a gynhaliwyd gyda swyddogion o Gymdeithas Tai Gogledd Cymru. Adroddwyd ymhellach fod y cyfarfod wedi bod yn dda iawn ac fod y Cymdeithas Tai yn awyddus i symud ymlaen a’r gwelliannau. Roedd arian wedi glustnodi ganddynt i wneud y gwaith. Cadarnhawyd y bydd yr arwydd sydd ar y giat ar hyn o bryd yn cael ei gywiro.

**Penderfynnwyd: Derbyn yr adroddiad ac er na cafwyd syniad o pa bryd disgwylir cy llwybrau cychwyn y gwaith, penderfynnwyd aros hyd y cyfarfod nesaf cyn holi Cymdeithas Tai Gogledd Cymru am ddyddiad cychwyn.**

1. **Cae chwarae Nant y Glyn**

Adroddwyd fod y biniau sydd ar gae chwarae Nant y Glyn ddim yn cael eu gwagio ddigon aml ac fod y gadwyn a’r cl oar y giat i’r cae wedi diflannu.

**Pendefynnwyd: Cysylltu a Chyngor Gwynedd i ofyn am gasgliadau ychwanegol i gau Nant y Glyn a pwrcasu cadwyn a chlo i’r giat ar frys.**

1. **Llwybrau Cyhoeddus**

Adroddwyd fod y cyfnod torri llwybrau cyhoeddus arnom.

**Penderfynnwyd: Cytuno i’r un person sydd wedi bod yn torri’r llwybrau yn y gorffenol barhau a’r gwaith.**

1. **Adroddiadau Pentrefi – Cwm y Glo**

Dim yw adrodd arwahan i’r hyn a grybwyllir uchod

1. **Adrodiadau Pentrefi – Llanrug**

Cebl Trydan

1. Adroddwyd fod cebl trydan yn rhydd ar bolyn rhwng Gwel Fynydd a’r Ysgol.

**Penderfynnwyd: Y Clerc i gysylltu a Chyngor Gwynedd / Cwmni Trydan am hyn**.

1. Maes Parcio Llanrug

Adroddwyd fod y Maes Parcio angen ei beintio, arwyddion newydd arno ac hysbysfwrdd yno. Hefyd mynegwyd pryder fod ceir yn cael eu gadael yn y Maes Parcio am gyfnodau helaeth ac fod angen edrych i fewn i’r posibilrwydd o roi cyfyngiad aros yno.

**Penderfynnwyd: Y Clerc i gysylltu a Chyngor Gwynedd i holi am y broses o roi cyfyngiadau parcio yno a chwilio am brisiau ar gyfer paentio a cheu arwyddion newydd i’r Maes Parcio**.

1. **Llwybrau Cyhoeddus**

Gofynnwyd os buasai yn bosib cael copiau o’r llwybrau ar ffurf pdf ac wedyn byddent yn gallu eu rhoi ar ein gwefan ynghyd a rheolau’r llwybrau.

**Penderfynnwyd: Y Clerc i gysylltu a Chyngor Gwynedd i holi os oes bosib cael y map ar ffurf electroneg yw arddangos ar ein gwefan**.

1. **Glanhau Pentrefi – Cwm y Glo**

Dim yw adrodd – gwel uchod

1. **Glanhau Pentrefi – Llanrug**

Adroddwyd fod criw wedi eu sefydlu i fynd o amgylch y pentref yn i’w lanhau. Adroddwyd ymhellach mai mewn cyfnod gweddol fyr, roeddynt wedi casgu 20 o fagiau sbwriel ac 50 o fagiau baw cŵn.

**Penderfynnwyd: Llongyfarch y criw am ei gwaith arbennig yn tacluso’r pentref ac i archebu mwy o arwyddion ‘Cadwch Llanrug yn daclus’ yw dosbarthu o gwmpas y pentref.**

1. Y Fynwent

Adroddwyd fod y Clerc wedi ceisio cael mynediad i’r hysbysfwrdd yn y fynwent er diweddaru manylion cyswllt. Ond yn anffodus roedd yr hysbysfwrdd wedi torri. Adroddwyd ymhellach fod angen trwsio’r yn y fynwent.

**Penderfynnwyd: Y Clerc i gysylltu a saer coed i drwsio’r hysbysfwrdd ac i drefnu fod y wal yn cael ei thrwshio**.

1. Gohebiaeth – Cyngor Gwynedd

Penderfynnwyd: Derbyn y wybodaeth

1. Gohebiaeth – eraill
2. **Ymateb drafft Un Llais Cymru ar Ymghynhoriad Grym i Bobl Leol**
3. **Cyng Brian Jones – digwyddiad ar lwybr cyhoeddus (er gwybodaeth).**
4. **Prisiau offer maes chwarae – Cae Nant y Glyn**
5. **Cyng Brian Jones – gwybodaeth fod y Q code yn ei le**

**Penderfynnwyd : Derbyn y wybodaeth a parthed (c) uchod cysylltu a’r Cynghorydd Rhian Thomas i ddilyn hyn i fyny.**

1. Sedd Wag

Adroddod y Cadeirydd ein bod wedi derbyn dau gais i lenwi’r sedd wag ar y Cyngor Cymuned. Adroddwyd fod hysbysiad o sedd wag wedi gosod mewn mannau cyhoeddus yn Llanrug, sef hysbysfyrddau siopau Londis, a Premier ac ar ffenestr y Sefydliad Coffa. Mae’r rhybudd wedi arddangos ar ffenestr Menter Fachwen yng Nghwm y Glô.

**Mae’r rhybudd yn rhoi hyd 11 o Fai 2015 i naill ai ddeg etholwr wneud cais am etholiad, neu os na dderbynir cais am etholiad, yna bydd y Cyngor Cymuned yn cyfethol.**

**Pendeerfynnwyd: Derbyn yr adroddiad**

**Dyddiad a Lleoliad y Cyfarfod nesaf am 19.00 yh yn Ysgol Gynradd Cwm y Glô ar 19 o Fai 2015.**

.

Arwyddwyd

Cadeirydd Dyddiad